૧૯ર૯માં ભારતીય ક્રિકેટ કંટ્રોલ બોર્ડની રચના થયા બાદ ૧૯૩૪માં જામ રણજીના નામે રણજી ટ્રોફીનો આરંભ કરાયો હતો. જામ રણજી અને દુલિપસિંહજી જેવા દિગ્ગજ ક્રિકેટરો સૌરાષ્ટ્રે આપ્યા છે. તો વિનુ માંકડ, કરશન ઘાવરી, ધીરજ પરસાણા, સલીમ દુરાની જેવા ખેલાડીઓ પણ સૌરાષ્ટ્રના જ હતા. નવી પેઢીના ક્રિકેટરોમાં ચેતેશ્વર પુજારા, રવીન્દ્ર જાડેજા, જયદેવ ઉનડકટ જેવા ખેલાડીઓ સૌરાષ્ટ્રની ટીમનું પ્રતિનિધિત્વ કરી રહ્યા છે.